Τσαπουρνιά Εύβοιας

Η Τσαπουρνιά είναι ημιορεινό χωριό στη βόρεια Εύβοια και την Περιφερειακή Ενότητα Εύβοιας.

Γεωγραφικά - Ιστορικά στοιχεία 
Η Τσαπουρνιά βρίσκεται σε υψόμετρο 254 μέτρα κτισμένο ανάμεσα σε δάσος χαλέπιας πεύκης. Έχει χαρακτηριστεί δασικό χωριό και οι κάτοικοί του ασχολούνται στην πλειοψηφία τους με την υλοτομία, την κτηνοτροφία, και την καλλιέργεια χωραφιών. Αξιοθέατο είναι η πετρόχτιστη εκκλησία της Άγιας Παρασκευής, στο κέντρο του οικισμού η οποία είναι κτισμένη το 1824. Το όνομά της προέρχεται από ένα θαμνώδες δένδρο τσαπουρνιά.

Αναφέρεται επίσημα, μετά την επανάσταση του 1821 και την ενσωμάτωση της Εύβοιας, το 1835 να προσαρτάται στον τότε δήμο Αρτεμισίων. Σύμφωνα με το σχέδιο Καλλικράτης μαζί με τα Βασιλικά και το Ψαροπούλι αποτελούν την τοπική κοινότητα Βασιλικών που υπάγεται στη Δημοτική Ενότητα Αρτεμισίου του Δήμου Ιστιαίας-Αιδηψού και σύμφωνα με την απογραφή 2011 έχει 79 κατοίκους.

Παραπομπές 

Δήμος Ιστιαίας - Αιδηψού
Χωριά του νομού Εύβοιας